Dari Fesyen Retro Hingga Aksi Kereta Yang Mendebarkan, Ini 3 Sebab Mengapa Anda Perlu Menonton “Seoul Vibe” Di Netflix
Seoul Vibe, dengan barisan pelakon hebat seperti Yoo Ah-in, Ong Seong-wu, Moon So-ri dan banyak lagi, akhirnya hadir untuk membawa anda kembali ke era di mana warna-warna cerah dan hip hop menguasai gelombang udara! Berlatarkan pada hari-hari menjelang Sukan Olimpik Seoul 1988, file aksi blockbuster itu berkisarkan sekumpulan pemandu dan mekanik yang menyamar untuk menyiasat dana haram VIP. Perjalanan nostalgia menyusuri lorong kenangan ke hari-hari awal kereta canggih dan hip hop, berikut adalah tiga sebab mengapa anda perlu menonton Seoul Vibe (jika anda belum menontonnya): 1. Chemistry antara barisan pelakon bertaraf bintang Para pelakon Seoul Vibe menjadi tajuk utama sejak awal, kerana barisan tersebut terdiri daripada beberapa wajah Korea yang paling dikenali. Mengetuai krew ialah Yoo Ah-in, yang memainkan watak drifter berkemahiran tinggi Dong-wook. Go Kyung-pyo, Lee Kyoo-hyung, Park Ju-hyun dan Ong Seong-wu dikumpulkan ke dalam ‘Sanggye-dong Supreme Team’ sebagai pengintip yang menyamar menjadi DJ John Woo, pakar navigator Bok-nam, penunggang motosikal serba boleh Yoon-hee dan mekanik genius Joon-gi. Setiap watak mempunyai ciri-ciri personaliti dan kemahiran masing-masing, tetapi apabila bersama-sama, kumpulan itu bekerja dengan lancar untuk melaksanakan misi mereka sambil menghiburkan penonton dengan hubungan mereka yang seperti adik beradik. Seoul Vibe turut dibintangi pelakon veteran seperti Moon So-ri sebagai Presiden Kang, Kim Sung-kyun sebagai Pengarah Lee, Oh Jung-se sebagai Pegawai Pendakwa Ahn, dan Jung Woong-in sebagai Ketua Pendakwa. Rapper Song Min-ho a.k.a. Mino juga membuat debut filemnya sebagai Galchi, rakan drifter dan musuh Dong-wook Yoo Ah-in, dan turut menyumbang runut bunyi untuk filem ini. 2. Pertembungan Hip Hop & Retro dalam adegan muzik dan fesyen Hip hop dan pop Korea dari tahun 80-an merupakan komponen penting dalam filem ini, dan watak-wataknya — terutamanya John Woo — sangat terikat dengan pemuzik era itu. Menurut pengarah Moon Hyun-sung, “Saya mahu bermain dengan genre hip hop dan memikirkan Beastie Boys dan pemuzik hip hop yang lain dari tahun 80-an. Saya mula bertanya kepada diri sendiri soalan seperti, ‘Apakah yang akan mereka lakukan sebagai satu kumpulan jika mereka berada di suatu tempat di Seoul?’, dan dari situ, saya mencipta Sanggye-dong Supreme Team.” Saya mahu bermain dengan genre hip hop dan memikirkan Beastie Boys dan pemuzik hip hop yang lain dari tahun 80-an. Saya mula bertanya kepada diri sendiri soalan seperti, ‘Apakah yang akan mereka lakukan sebagai satu kumpulan jika mereka berada di suatu tempat di Seoul?’, dan dari situ, saya mencipta Sanggye-dong Supreme Team Watak-watak muda dan bergaya dihidupkan dalam warna vintaj dan pakaian retro, melengkapkan estetika Seoul Vibe lewat tahun 80-an. Mengambil inspirasi daripada naratif filem yang membawa kepada Sukan Olimpik Seoul 1988, kakitangan produksi membina warna bendera Olimpik untuk imej keseluruhan Sanggye-dong Supreme Team. Cermin mata ‘aviator’, seluar jeans dan barangan lain yang membangkitkan nostalgia turut disertakan dalam almari pakaian mereka, menambah pengalaman mengasyikkan era itu. Pengarah seni dan pereka produksi Jin Hye-jung mengulas, “Saya mahu memastikan ia kelihatan bergaya kepada generasi kita setakat ini, dan menyedari bahawa terdapat begitu banyak warna dan objek menarik yang berbeza pada tahun 80-an.” Saya mahu memastikan ia kelihatan bergaya kepada generasi kita setakat ini, dan menyedari bahawa terdapat begitu banyak warna dan objek menarik yang berbeza pada tahun 80-an.” 3. Drift yang mendebarkan, Kelajuan yang tiada tandingan dan Aksi Kereta yang Menghiburkan Aksi kejar-mengejar kereta yang mendebarkan dan drift dalam Seoul Vibe menawarkan gambaran tentang rupa jalanan di Seoul pada tahun 1988. Nantikan kereta vintaj seperti trak pikap, Grandeur berbentuk kotak putih, BMW M5, dan banyak lagi. Aksi pantas itu juga akan memenuhi kehendak penonton yang mahukan kelajuan ketika Sanggye-dong Supreme Team menyusup masuk dan keluar di antara lorong-lorong di Seoul. Para pelakon berlatih dengan profesional sebelum penggambaran filem, dan mereka berlatih tanpa henti untuk menghidupkan aksi drift kereta lumbat itu. Saksikan Sanggye-dong Supreme Team beraksi dalam Seoul Vibe, yang kini boleh distrim di Netflix.